વિશેષમાં આ અંગે રાજકોટ એસ.ટી.ના વિભાગીય નિયામક દિનેશ જેઠવાએ ‘આજકાલ’ સાથેની વાતચીતમાં જણાવ્યું હતું કે, રાજકોટ, ગાેંડલ, મોરબી, ચોટીલા, વાંકાનેર, જસદણ, ધ્રાંગધ્રા, લીબડી અને સુરેન્દ્રનગર સહિતના તમામ 9 ડેપોમાં અંદાજે 200 જેટલા ગ્રામ્ય રૂટ આજે સવારથી જ બંધ રાખવામાં આવ્યા છે. સાવચેતી અને સલામતીના ભાગરૂપે આ કાર્યવાહી હાથ ધરવામાં આવી છે. તેમણે ઉમેર્યું હતું કે, પેટ્રાેલ અને ડીઝલના ભાવ વધારાના વિરોધમાં અપાયેલા બંધના એલાન અંતર્ગત આજે સવારથી બપોર સુધીમાં એક પણ એસ.ટી. બસને આંદોલનકારીઆે તરફથી કોઈ જ પ્રકારની નુકસાની પહાેંચી નથી.